Zdravo,

ja sam Courtney iz Dobro Jutro Djevojke i nalazimo se u 8. tjednu proučavanja 1. Ivanove poslanice. Proučavamo 4. poglavlje, od 1. do 8. stiha.

Upravo smo ušli u kuću prije nekoliko trenutaka. Bili smo na sprovodu bake mog muža.

Shvatila sam da su pogrebi dobri za moju dušu, jer me podsjećaju da je moj hod sa Bogom stvarnost, podsjećaju me da ću jednog dana napustiti planetu zemlju i stati na obale neba i da Bog kojemu služimo – On nas voli i umro je na križu za nas, tako da jednog dana možemo biti s Njim.

Zato proučavamo Božju Riječ jer On želi da ga upoznamo i On nam želi govoriti dok smo još ovdje.

Jednog dana ćemo biti s Njim.

U 4. poglavlju (1. Ivanove poslanice) vidimo da je na nama da provjeravamo duhove, jer ima onih koji dolaze i pokušavaju nas prevariti.

Znaš, Sotona je otac laži i naravno da će biti laži svuda uokolo i ljudi pokušavaju negirati da je Isus Krist/Spasitelj i to je ono o čemu stihovi 1-3 govore.

Sotona zna silu spasenja, da nas istina oslobađa i zato želi prevariti koliko god je moguće, šireći laži koliko god je moguće.

Zato je važno da poznajemo Božju riječ za sebe, jer tako možemo prepoznati laž.

I posebno volim 4. stih kad kaže:

*„Vi ste dječice od Boga i nadvladali ste ga“ –*

Kada se pojavi laž tada nas ona može obeshrabriti. To je teško kada je pokušavamo prepoznati.

Tada možemo znati: *„da je veći onaj koji je u vama, od onoga koji je u svijetu!“*

**Veći je Bog, Duh Sveti koji je u nama**, od onoga u svijetu koji nas želi prevariti.

Jedna od mojih najdražih biblijskih priča, koje sam upamtila još dok sam bila dijete, nalazi se u 1. Kraljevima. (voljela bih da sam je označila)

U 1. Kraljevima, priča o Iliji kada priča s kraljem Ahabom i želi dokazati da je njegov Bog pravi Bog.

I zato Ilija kaže Ahabu, dovedi svojih 450 Baalovih proroka, i kaže: stavimo junca na oltar, svak na svoj, i vidimo čiji će Bog poslati vatru na oltar.

I neka Baalovi proroci krenu prvi.

I tako dođu Baalovi proroci, pripreme junca i stave ga na oltar i piše da su zvali Baalovo ime od jutra do podneva.

I u podne Ilija se počne podsmjehivati, što baš i nije lijepo, reče im: zovite glasnije jer on je bog i možda je zamišljen ili je u poslu ili putuje ili spava i treba ga probuditi.

Nato oni stanu zvati jače, parati se noževima i kopljima sve do krvi, ali Baal koji nije pravi bog, nije ih čuo. Nije im odgovorio. To ih je razbjesnilo i sve do večeri su to radili.

Sada je bio red na Iliji.

Ilija je rekao: donesite mi 12 kamenova da postavim oltar, nasiječe drvo i iskopa jarak oko oltara... i onda je rekao: sad ću ovo zakomplicirati još više, polit ću vodu na svoj oltar, i napune 4 vrča vodom i poliju po žrtvi i drvu. Onda reče: napravite to još jednom. Onda i treći put reče: napravite to još jednom.

Piše da je voda kapala sa oltara i napunila jarak.

Zatim je stao i pomolio se:

*»Gospode, Bože Abrahamov, Izakov i Izraelov, neka se danas zna da si ti Bog u Izraelu i da sam ja sluga tvoj i da sam na tvoju riječ učinio sve ovo. Usliši me, Gospode, usliši me, da bi ovaj puk spoznao da si ti, Gospode, Bog i da ćeš ti natrag vratiti srca njihova.« 1. Kraljevima 18,36-37*

I onda, u 38. stihu kaže da: *„Uto padne oganj Gospodnji i spali paljenicu i drva i kamenove i prašinu i isuši vodu što bijaše u jarku.“*

**To je naš Bog!**

Mi služimo velikog Boga!

Veći je On u tebi, od onoga koji je u svijetu.

Želim te izazvati da ne zaboraviš koliko je golem i koliko je veličanstven tvoj Bog!

I znaj da ćeš jednog dana stajati licem u lice s našim čudesnim i predivnim Bogom!

Štuj ga svojim životom!

Budi u Njegovoj Riječi da ga upoznaš i ispunjavaj Njegove zapovjedi!

Hodaj s Kraljem!